
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Διοίκηση Δημοτικής Επιχείρησης Ύδρευσης Αποχέ¬ 
τευσης Τρικάλων. 1 

Σύσταση ίδιου Νομικού Προσώπου στο Δήμο Τρικκαί- 
ων Ν. Τρικάλων με την επωνυμία «Δ' ΚΕΝΤΡΟ Α¬ 
ΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΤΡΙΚΑ¬ 
ΛΩΝ» . 2 

Τροποποίηση της συστατικής πράξης δημοτικής επι¬ 
χείρησης «Κέντρο Μουσικού Θεάτρου (ΚΕΜΘ) Δή¬ 
μου Βόλου Ν. Μαγνησίας. 

Έγκριση του Οργανισμού Εσωτερικής Υπηρεσίας της 
Κοινότητας Αχλαδοχωρίου Ν. Σερρών. 

Σύσταση δημοτικού Νομικού Προσώπου στο Δήμο Πε- 
τριτσίου Ν. Σερρών με την επωνυμία «Α' Παιδικός 
Σταθμός Νέου Πετριτσίου Δήμου Πετριτσίου». 

Τροποποίηση της 19508/95 απόφασης του Περ/κού 
Δ/ντή Ν. Κορινθίας περί σύστασης Νομικού Προ¬ 
σώπου με την επωνυμία «Σχολική Επιτροπή Νηπια¬ 
γωγείου Κυρά Βρύσης Κοινότητας Ισθμιας». 

Τροποποίηση της 1744/91 απόφασης του Νομάρχη 
Κορινθίας περί σύστασης Νομικού Προσώπου με 
την επωνυμία «Σχολική Επιτροπή Νηπιαγωγείου Ι¬ 
σθμιας» της Κοινότητας Ισθμιας. 

Τροποποίηση της 1745/91 απόφασης του Νομάρχη 
Κορινθίας περί σύστασης Νομικού Προσώπου με 
την επωνυμία «Σχολική Επιτροπή Δημοτικού Σχο¬ 
λείου Ισθμιας» της Κοινότητας Ισθμιας. θ 

Τροποποίηση της 19509/95 απόφασης του Περ/κού 
Δ/ντή Ν. Κορινθίας περί σύστασης Νομικού Προ¬ 
σώπου με την επωνυμία «Σχολική Επιτροπή Γυμνα- 
σίου Ισθμιας» της Κοινότητας Ισθμιας. 9 

Σύσταση δουλείας διελεύσεως σωληνωτού υπό πίεση 
αγωγού, για την άδρευση των Παραλαδώνιων ε¬ 
κτάσεων στο Αρδευτικό έργο ΛΑΔΩΝΟΣ» στο Ν. Α- 
χαΐας. 10 


ΑΠΟΦΑΣΕΙ Σ 

Αριθ. οικ. 4352 (1) 

Διοίκηση Δημοτικής Επιχείρησης Ύδρευσης Αποχέτευ¬ 
σης Τρικάλων. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 3 παρ. 1 του Ν. 1069/80 
(ΦΕΚΑ' 191/80). 

2. Τις διατάξεις του άρθρου 6 παρ. 1 του Ν. 2307/95 
(ΦΕΚΑ'113/95). 

3. Τις διατάξεις του άρθρου 1 παρ. 1 του Ν. 2647/98 
(ΦΕΚΑ'237/98). 

4. Τις διατάξεις του άρθρου 278 του Π.Δ. 410/95 9ΦΕΚ 
Α'231/95). 

5. Τις διατάξεις του Π.Δ. 1177/80 (ΦΕΚ Α' 302/80) περί 
συστάσεως στο Δήμο Τρικκαίων του Νομού Τρικάλων της 
Ενιαίας Επιχείρησης Ύδρευσης και Αποχέτευσης όπως 
αυτό προσοαρμόστηκε με τις διατάξεις του Π. Δ/τος 
20/86 (ΦΕΚΑ'9/7.2.86). 

6. Την αριθμ. 7/99 απόφαση του Δημοτικού Συμβουλίου 
Τρικκαίων. 

7. Την αριθ. 25027/84 απόφαση του Υπ. Εσωτερικών 
(ΦΕΚ Β' 244/84). 

8. Τις διατάξεις του άρθρου 27 του Ν. 2081 /92 και της ε¬ 
γκυκλίου 570/7.10.92 της Γραμματείας του Υπουργικού 
Συμβουλίου, αποφασίζουμε: 

Εγκρίνεται η αριθμ. 7/99 απόφαση του Δημοτικού Συμ¬ 
βουλίου Τρικκαίων με την οποία συμπληρώνει την αριθμ. 
17/85 όμοια που εγκρίθηκε με το Π.Δ. 20/86 (ΦΕΚ Α 
9/7.2.86) άρθρο μόνο η οποία αφορά τη Διοίκηση της «Ε¬ 
νιαίας Επιχείρησης Ύδρευσης και Αποχέτευσης Τρικά¬ 
λων και ορίζεται όπως στο εξής «Η Δημοτική Επιχείρηση 
Ύδρευσης Αποχέτευσης Τρικάλων διοικείται από εντεκα- 
μελές (11) Διοικητικό Συμβούλιο που τα μέλη του ορίζο¬ 
νται μαζί με ισάριθμους αναπληρωτές με απόφαση του 
Δημοτικού Συμβουλίου. 

Από τα ένδεκα (11) μέλη του Διοικητικού Συμβουλίου 

α) πέντε (5) είναι αιρετοί εκπρόσωποι του Δήμου Τρικ- 
καίων εκ των οποίων το ένα (1) προέρχεται από τη μειο¬ 
ψηφία (άρθρο 6 του Ν. 2307/95). 

β) ένας (1) είναι εκπρόσωπος των εργαζομένων στην Ε¬ 
πιχείρηση. 

γ) ένας (1) είναι εκπρόσωπος του Εργατικού Κέντρου 
Τρικάλων. 

δ) Τέσσερις (4) είναι Δημότες ή κάτοικοι του Δήμου 
Τρικκαίων που έχουν πείρα ή γνώσεις σχετικές με το αντι¬ 
κείμενο της επιχείρησης. 

Το Δημοτικό Συμβούλιο ορίζει από τα μέλη του Διοικη¬ 
τικού Συμβουλίου τον Πρόεδρο και τον Αντιπρόεδρο (άρ- 
θρ. 3 παρ. 1 Ν. 1069/80 και 278 Π.Δ. 410/95). 

Από τις διατάξεις της παρούσης απόφασης δεν προκα- 
λείται δαπάνη σε βάρος της επιχείρησης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 15 Απριλίου 1999 

Ο Γεν. Γραμματέας 
ΠΑΝΑΓΙΩΤΗΣ ΒΑΣΙΛΕΙΟΥ 

- * - 

Αριθ. 3688 (2) 

Σύσταση ίδιου Νομικού Προσώπου στο Δήμο Τρικκαίων 
Ν. Τρικάλων με την επωνυμία «Δ' ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ ΤΡΙΚΑΛΩΝ». 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις του Ν. 2539/97. 

3. Τις διατάξεις του άρθρου 203 του Δημοτικού Κοινοτι¬ 
κού Κώδικα (Π.Δ. 410/95). 

4. Την αριθμ. 2167/29.8.97 απόφαση του Γενικού Γραμ- 
ματέα Περιφέρειας Θεσσαλίας περί μεταβίβασης αρμο¬ 
διοτήτων στο Δ/ντή Τοπ. Αυτ/σης και Δ/σης. 

5. Την αριθμ. 101/99 απόφαση του Δημοπκού Συμβου¬ 
λίου Τρικκαίων. 

6. Τις διατάξεις του άρθρου 27 του Ν. 2081/91 και της ε¬ 
γκυκλίου 570/7.10.92 της Γραμματείας του Υπουργικού 
Συμβουλίου, αποφασίζουμε: 

1. Συνιστάται ίδιο Νομικό Πρόσωπο με την επωνυμία «Δ' 
ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ ΤΡΙ¬ 
ΚΑΛΩΝ» στο Δήμο Τρικκαίων του Νομού Τρικάλων. 

2. Σκοπός του Νομικού Προσώπου που συνιστάται εί¬ 
ναι: 

α) η πρόληψη των βιολογικών και κοινωνικών προβλη¬ 
μάτων των ηλικιωμένων ώστε να παραμείνουν αυτόνομα 
ισότιμα και ενεργά μέλη του Κοινωνικού συνόλου. 

β) η διαφώτιση των ειδικών φορέων σχετικά με τα προ¬ 
βλήματα και τις ανάγκες των ηλικιωμένων, 
γ) η έρευνα σχετικών θεμάτων με τους ηλικιωμένους, 
δ) η παροχή ιατροκοινωνικής προστασίας στους ηλι¬ 
κιωμένους. 

3. Πόροι του Νομικού Προσώπου είναι: 
α) η ετήσια επιχορήγηση από το Δήμο. 

β) η επιχορήγηση και κάθε άλλη παροχή του Κράτους 
είτε απ’ ευθείας προς το Νομικό πρόσωπο είτε προς το 
Δήμο Τρικάλων για το Νομικό πρόσωπο. 

γ) κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) τα έσοδα από την συμβολική χρηματική συμμετοχή 
των μελών που έχουν ανάγκη προστασίας. 

ε) Οι εισπράξεις από το αντίτιμο των πραγμάτων ή υπη¬ 
ρεσιών που παρέχονται από το Νομικό Πρόσωπο. 


στ) Οι πρόσοδοι από την ίδια αυτού περιουσία και 
ζ) κάθε άλλη νόμιμη πρόσοδος. 

4. Περιουσία του Νομικού Προσώπου είναι: 

Ο χώρος που θα παραχωρηθεί για την εγκατάστασή του 
με απόφαση του Δημοτικού Συμβουλίου. 

5. Διοίκηση του Νομικού Προσώπου: 

Το Νομικό Πρόσωπο διοικείται από Διοικητικό Συμβού¬ 
λιο το οποίο ορίζεται με απόφαση του Δημοτικού Συμ¬ 
βουλίου. 

6. Το Νομικό Πρόσωπο (Δ' ΚΑΠΗ) θα χρησιμοποιεί δική 
του σφραγίδα κυκλική, η οποία αποτελείται από τρεις υ¬ 
παλλήλους ομόκεντρους κύκλους και αναγράφεται στον 
εξωτερικό κύκλο «ΕΛΛΗΝΙΚΗ ΔΗΜΟΚΡΑΤΙΑ» στο δεύτε¬ 
ρο κύκλο το όνομα του Νομικού Προσώπου και στον εσω¬ 
τερικό απεικονίζεται ανδρόγυνο ηλικιωμένων στηριζόμε- 
νο σε βακτηρίες. 

7. Το Νομικό Πρόσωπο εκπροσωπείται στα Δικαστήρια 
και σε κάθε άλλη αρχή από τον Πρόεδρο και όταν αυτός 
απουσιάζει ή κωλύεται από τον Αντιπρόεδρο. 

8. Από τις διατάξεις αυτής της απόφασης προκαλείται 
δαπάνη σε βάρος του Νομικού Προσώπου το ύψος της ο¬ 
ποίας δεν μπορεί να προσδιορισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 14 Απριλίου 1999 

Με εντολή Γεν. Γραμ. Περιφέρειας 
Ο Διευθυντής κ.α.α. 

Β. ΤΣΑΤΣΟΓΙΑΣ 

-♦- 

Αριθ. 124822 (3) 

Τροποποίηση της συστατικής πράξης δημοτικής επιχεί¬ 
ρησης «Κέντρο Μουσικού Θεάτρου (ΚΕΜΘ) Δήμου 
Βόλου Ν. Μαγνησίας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις των άρθρων 277-284 του Π.Δ. 410/95 
(Δημοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις). 

3. Την απόφαση του Νομάρχη Μαγνησίας 24011/ 
23.11.94 (ΦΕΚ 903/Β76.12.94) με την οποία συστήθηκε 
στο Δήμο Βόλου η Δημοτική Επιχείρηση «Κέντρο Μουσι¬ 
κού Θεάτρου (ΚΕΜΘ) όπως αυτή τροποποιήθηκε μεταγε¬ 
νέστερα. 

4. Την αριθ. 97/99 απόφαση του Δημοτ. Συμβουλίου Βό¬ 
λου αποφασίζουμε: 

Τροποποιούμε την παρ. 3 της αριθ. 24011/23.11.94 
(ΦΕΚ 903/Β76.12.94 απόφασης του Νομάρχη Μαγνησίας 
όπως αυτή τροποποιήθηκε μεταγενέστερα, ως εξής: 

Η επιχείρηση διοικείται από Ιίμελές Διοικητικό Συμ¬ 
βούλιο η σύνθεση του οποίου έχει ως εξής: 

Τρεις (3) αιρετοί εκπρόσωποι του Δήμου 
Ένας (1) εκπρόσωπος του Πανεπιστημίου 
Ένας (1) εκπρόσωπος του Υπουργείου Πολιτισμού 
Έξι (6) μέλη που έχουν πείρα και γνώσεις σχετικές με το 
αντικείμενο της Επιχείρησης. 

- Στα μέλη του Διοικητικού Συμβουλίου αντικαθίσταται 
το τελευταίο από τα έξι (6) τελευταία, από εκπρόσωπο 

των εργαζομένων, όταν η επιχείρηση απασχολεί περισ¬ 
σότερους από είκοσι (20) εργαζόμενους χωρίς αλλαγή 
της συστατικής πράξης. 

Με την απόφαση αυτή δεν προκαλείται δαπάνη σε βά¬ 
ρος του προϋπολογισμού του Δήμου Βόλου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 31 Μαρτίου 1999 
Ο Διεύθυνσής 
ΑΘΑΝ. ΓΚΑΡΑΓΚΑΝΗΣ 

- ♦ - 

Αριθ. 3776 (4) 

Ψήφιση του Οργανισμού Εσωτερικής Υπηρεσίας της 
Κοινότητας Αχλαδοχωρίου Ν. Σερρών. 

Ο ΓΕΝ. ΓΡΑΜ. ΠΕΡΙΦ. ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την αναφορά της Κοινότητας Αχλαδοχωρίου , αριθμ. 
448/12-3-1999 με την οποία υποβλήθηκε η απόφαση του 
Κοινοτικού Συμβουλίου αριθμ. 23/1999 που αναφέρεται 
στην ψήφιση του Οργανισμού Εσωτερικής Υπηρεσίας 
της Κοινότητας Αχλαδοχωρίου. 

2. Τις διατάξεις του άρθρου 12 του Ν. 1188/81 «περί κυ- 
ρώσεως του Κωδικός περί καταστάσεως Προσωπικού 
Οργανισμού Τοπικής Αυτοδιοίκησης», όπως αντικατα- 
στάθηκε με τις διατάξεις του άρθρου 8 παρ. 5 του Ν. 
2307/1995. 

3. Τις διατάξεις του άρθρου 67 του Ν. 1416/1984 όπως 
ισχύουν και τις διατάξεις του Ν. 1188/81. 

4. Τις διατάξεις του άρθρου 34 του Ν. 2190/1994 (ΦΕΚ 
28/Α/3-3-1994) «Σύσταση ανεξάρτητης αρχής για την επι¬ 
λογή προσωπικού και ρύθμιση θεμάτων διοίκησης», του 
Π.Δ. 3771987 και τις διατάξεις του Π.Δ.22/1990. 

5. Τις διατάξεις του Ν. 2503/1997 «Διοίκηση οργάνωση, 
στελέχωση της Περιφέρειας , ρύθμιση θεμάτων για την 
τοπική αυτοδιοίκηση και άλλες διατάξεις». 

6. Τις διατάξεις των άρθρων 11 και 18 του Ν.2539/1997 
«Συγκρότησητης Πρωτοβάθμιας Τοπικής Ατυτοδιοίκησης». 

7. Την αρίθμ. 550/ εγκ 1/ 7-10-92 εγκύκλιο της Γραμμα¬ 
τείας του Υπουργικού Συμβουλίου «έλεγχος δαπανών 
που προκαλούν οι κανονιστικές διοικητικές πράξεις». 

8. Την εισηγητική έκθεση και το σχέδιο Ο.Ε.Υ. της Ομά¬ 
δας Εργασίας του Νομού Σερρών που συστήθηκε με την 
αριθμ. 18563/10-6-1998 και αριθμ. 32264/14-9-98 αποφά¬ 
σεις του Γενικού Γραμματέα Περιφέρειας Κεντρικής Μα¬ 
κεδονίας, αποφασίζουμε: 

Εγκρίνουμε σύμφωνα με τις ανωτέρω διατάξεις τον Ορ¬ 
γανισμό Εσωτερικής Υπηρεσίας της Κοινότητας Αχλαδο¬ 
χωρίου, όπως καταρτίσθηκε με την αρίθμ. 23/1999 από¬ 
φαση του Κοινοτικού Συμβουλίου και έχει ως κατωτέρω: 

ΑΡΘΡΟ Ιο 

ΔΙΑΡΘΡΩΣΗ ΥΠΗΡΕΣΙΑΣ 

Η υπηρεσία θα φέρει το σχήμα του αυτοτελούς γραφείου 
ΑΡΘΡΟ 2ο 

ΑΡΜΟΔΙΟΤΗΤΕΣ ΤΟΥ ΑΥΤΟΤΕΛΟΥΣ ΓΡΑΦΕΙΟΥ 

• Γραμματεία Προέδρου Κοινότητας- ενημέρωση δη¬ 
μοτών 

• Προγραμματισμός της τοπικής ανάπτυξης και δρά¬ 
σης της Κοινότητας 


• Οργάνωση - μηχανοργάνωση- ανάπτυξη ανθρώπινου 
δυναμικού- πληροφορική 

• Γραμματεία Κοινοτικού Συμβουλίου- συνεδριάσεις 
Κοιν. Συμβουλίου 

• Λειτουργίες γραμματειακής υποστήριξης και διοικη¬ 
τικής μέριμνας 

• Δημοτική κατάσταση 

• Διαχείριση αγροτικών θεμάτων 

• Χορήγηση αδειών καταστημάτων 

• Λειτουργίες διαχείρισης θεμάτων παιδείας - αθλητι¬ 
σμού 

• Λειτουργία διοικητικής υποστήριξης Νομικών Προ¬ 
σώπων 

• Λειτουργίες οικονομικών υπηρεσιών - προϋπολογι¬ 
σμοί - απολογισμοί- οικονομική παρακολούθηση- διαχεί¬ 
ριση εσόδων - δημοτική περιουσία - κληροδοτήματα- δια¬ 
χείριση δαπανών - προμήθειες- θέματα προσωπικού - μι¬ 
σθοδοσίας- διαχείριση ταμείου 

ΑΡΘΡΟ 3ο 

ΠΕΡΙΟΔΙΚΗ ΑΠΑΣΧΟΛΗΣΗ ΔΙΟΙΚΗΤΙΚΩΝ ΥΠΑΛΛΗΛΩΝ 
ΣΤΟ ΚΟΙΝΟΤΙΚΟ ΔΙΑΜΕΡΙΣΜΑ ΚΑΠΝΟΦΥΤΟΥ 

Με σκοπό την διοικητική εξυπηρέτηση των δημοτών του 
Κοινοτικού διαμερίσματος Καπνοφύτου, ανατίθεται 
στους Κοινοτικούς υπαλλήλους της κατηγορίας ΔΕ η πε¬ 
ριοδική απασχόλησή τους στο Κοινοτικό Διαμέρισμα. Η α¬ 
νάθεση γίνεται με απόφαση του Προέδρου που λαμβάνε- 
ται εντός του Ιανουάριου κάθε έτους. 

Η απόφαση καθορίζει: 

- τους συγκεκριμένους υπαλλήλους που θα απασχο¬ 
λούνται στο Κοινοτικό Διαμέρισμα 

- τη συχνότητα της απασχόλησής τους στο Κοινοτικό 
Διαμέρισμα 

- το ωράριο απασχόλησής τους 

- τα καθήκοντά τους 

- τυχόν άλλα σχετικά ζητήματα 

ΑΡΘΡΟ 4ο 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ ΤΕ και ΔΕ κατατάσσονται 
στους βαθμούς Δ (εισαγωγικός) Γ,Β, και Α (καταληκτι- 
κός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ, και Β (καταληκτικός). 

Τα προσόντα διορισμού του προσωπικού στις οργανικές 
θέσεις περιγράφονται στο Π.Δ. 37787 και το Π.Δ. 22/90. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος Θέσεις 

ΠΕ 1 Διοικητικών 1 (μία) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

Κλάδος Θέσεις 

ΔΕΙ Διοικητικών 2 (δύο) 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
Κλάδος 

ΥΕ 16 Προσωπικό καθαριότητας 

(υδρονομείς) 1 (μία) 

ΥΕ16 Εργατών γενικά 1 (μία) 

ΑΡΘΡΟ 5ο 

ΠΡΟΣΩΡΙΝΕΣ ΟΡΓΑΝΙΚΕΣ ΘΕΣΕΙΣ ΜΕ ΣΥΜΒΑΣΗ 
ΔΗΜΟΣΙΟΥ ΔΙΚΑΙΟΥ 

Κλάδος Θέσεις 

ΔΕ 15 Εισπρακτόρων 1 (μία) 

Η προηγούμενη θέση κενούμενη με οποιαδήποτε τρό¬ 
πο καταργείται. 

ΑΡΘΡΟ 6ο 

ΘΕΣΗ ΠΡΟΪΣΤΑΜΕΝΟΥ 

Στο αυτοτελές γραφείο της Κοινότητας, προϊστάμενος 
επιλέγεται του κλάδου ΠΕΙ Διοικητικού- Οικονομικού και 
ελλείψει αυτού , του κλάδου ΔΕΙ Διοικητικού. 

ΑΡΘΡΟ 7ο 

ΠΡΟΣΩΠΙΚΟ ΕΠΟΧΙΑΚΩΝ κ.λ.π. ΑΝΑΓΚΩΝ 
Συνιστώνται (3) τρεις Θέσεις με σχέση εργασίας ιδιωτι¬ 
κού δικαίου ορισμένου χρόνου, διαφόρων ειδικοτήτων , 
για την αντιμετώπιση εποχιακών ή άλλων περιοδικών ή 
πρόσκαιρων αναγκών (Ν. 2503/97 άρθρο 18 παρ. 12) 

Η πλήρωση των θέσεων αυτών θα γίνεται σύμφωνα με 
τις ισχύουσες κάθε φορά διατάξεις και εγκυκλίους οδη¬ 
γίες που αφορούν το προσωπικό αυτό. 

ΑΡΘΡΟ 8ο 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ 

Ο Προϊστάμενος του αυτοτελούς γραφείου της Κοινό¬ 
τητας ευθύνεται έναντι του Προέδρου για την αποτελε¬ 
σματική και αποδοτική εκτέλεση των λειτουργιών των υ¬ 
πηρεσιών της Κοινότητας, προγραμματίζοντας, οργανώ¬ 
νοντας , συντονίζοντας , έτσι ώστε να εκπληρώνονται τα 
αντίστοιχα προγράμματα δράσης. 

• Διατυπώνει τους στόχους και τα προγράμματα δρά¬ 
σης της διοικητικής ενότητας 

• Φροντίζει για την υλοποίηση των κατά περίπτωση α¬ 
ποφάσεων των ιεραρχικά ανώτερων διοικητικών επιπέ¬ 
δων. 

• Συντονίζει και ελέγχει τις δραστηριότητες της διοικη¬ 
τικής ενότητας 

• Εποπτεύει, αξιολογεί και προσανατολίζει το προσω¬ 
πικό της διοικητικής ενότητας 

• Μεριμνά για την κατάρτιση του κανονισμού λειτουρ¬ 
γίας της διοικητικής ενότητας, εισηγείται μεταβολές πα¬ 
ρακολουθεί την κανονική εφαρμογή του. 

• Διατυπώνει εισηγήσεις , σχετικές προτάσεις , εναλ¬ 
λακτικές λύσεις, κλπ για τις λειτουργίες της διοικητικής ε¬ 
νότητας. 

• Έχει την ευθύνη ελέγχου και θεώρησης όλων των εγ¬ 
γράφων των υπαλλήλων της διοικητικής μονάδας που ε¬ 
ποπτεύει καθώς και των εισηγήσεών τους προς τα ανωτέ¬ 
ρω διοικητικά επίπεδα. 

• Συγκεντρώνει στοιχεία χρήσιμα για τον προγραμμα¬ 
τισμό και απολογισμό των δραστηριοτήτων της διοικητι¬ 
κής μονάδαςτου. 

• Συνεργάζεται με άλλους φορείς εκτός Δήμου. 

• Μεριμνά για την βελτίωση της αποτελεσματικότητας 
της δράσης της διοικητικής ενότητας, τη βελτίωση της α¬ 
πόδοσης του ανθρώπινου δυναμικού και των τεχνικών μέ¬ 
σων, κλπ. 

ΑΡΘΡΟ 9ο 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΗΣ ΚΟΙ¬ 
ΝΟΤΗΤΑΣ 

Οι προηγούμενες αρμοδιότητες του προϊσταμένου θε¬ 


ωρούνται ως η γενική περιγραφή του ρόλου του και απο¬ 
τελούν το βασικό πλαίσιο λειτουργίας του. Λεπτομερέ¬ 
στερες περιγραφές αρμοδιοτήτων μπορούν να γίνουν με 
τη σύνταξη κανονισμών ή εγκυκλίων λειτουργίας των δι¬ 
οικητικών μονάδων. 

Ο λεπτομερής τρόπος λειτουργίας των υπηρεσιών, η 
διάρθρωση του αυτοτελούς γραφείου, η λειτουργία του 
αποκεντρωμένου γραφείου κοιν. διαμερίσματος Καπνο- 
φύτου, οι θέσεις εργασίας κάθε γραφείου, η ανάθεση κα¬ 
θηκόντων και οι περιγραφές καθηκόντων των υπαλλήλων 
καθώς και οποιαδήποτε άλλη εσωτερική διαδικασία διοί¬ 
κησης ή λειτουργίας της Κοινότητας , ορίζονται με απο¬ 
φάσεις του Προέδρου ή καθορίζονται με ειδικούς κανονι¬ 
σμούς λειτουργίας που συντάσσονται με απόφαση του 
Προέδρου μετά από εισήγηση του προϊσταμένου. 

ΑΡΘΡΟ 10ο 
, ΤΕΛΙΚΕΣ ΔΙΑΤΑΞΕΙΣ 

Α) Κατά την έναρξη της ισχύος του παρόντος Οργανι¬ 
σμού οι υπηρετούντες υπάλληλοι κατατάσσονται στις α¬ 
ντίστοιχες θέσεις των σχετικών κλάδων. 

Β) Η κατανομή του προσωπικού στις επιμέρους διοικη¬ 
τικές μονάδες γίνεται με απόφαση το υ Π ροέδρου της Κοι¬ 
νότητας, μετά από σχετική εισήγηση του προϊστάμενου 
και του συμβουλίου Συντονισμού λαμβάνοντας υπόψη τις 
λειτουργικές ανάγκες των μονάδων , τα προσόντα, την 
πείρα και τις ειδικές γνώσεις των υπαλλήλων. 

Γ) Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβέρνησης , οπότε 
παύει να ισχύει κάθε προηγούμενη σχετική απόφαση. 

ΑΚΡΟΤΕΛΕΥΤΙΟ ΑΡΘΡΟ 
ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος έτους υπάρχουν ε¬ 
γκεκριμένες πιστώσεις ύψους 10.000.000 στους αντί¬ 
στοιχους Κωδικούς Αριθμούς για την κάλυψη της μισθο¬ 
δοσίας του υπάρχοντος προσωπικού. Η μελλοντική επι¬ 
βάρυνση του προϋπολογισμού της Κοινότητας από την 
απόφαση αυτή δεν είναι δυνατό να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 31 Μαρτίου 1999 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-·- 

Αριθ. 4699 ( 5 ) 

Σύσταση Δημοτικού Νομικού Προσώπου στο Δήμο Πε- 
τριτσίου Ν. Σερρών με την επωνυμία «Α' Παιδικός 
Σταθμός Νέου Πετριτσίου Δήμου Πετριτσίου». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 26 (όπως αυτό αντικατα- 
στάθηκε στις παρ. 1,5 και 7 με τις όμοιες 6-8 του άρθρου 
9 του Ν. 2503/1997) και 203 του Π.Δ. 410/1995 (Δ.Κ.Κ.). 

β)Τωνάρθρωνί και7τουΝ.2503/1997(ΦΕΚ107/Α/97). 
γ) Του άρθρου 27 του Ν. 2081/1992 (ΦΕΚ 154/Α') με το 
οποίο προστέθηκε άρθρο 29Α στο Ν. 1558/1985 (ΦΕΚ 
137/Α'). 

2. Την αριθμ. Π2β/2827/17.7.1997 (ΦΕΚ 637/Α') απόφα- 

ση των Υπουργών Εσωτερικών, Δημόσιας Διοίκησης και 
Αποκέντρωσης και Υγείας και Πρόνοιας. 

3. Την αριθμ. Γ2β/467/18.3.1998 (ΦΕΚ374/Β/1998) κοι¬ 
νή απόφαση των Υπουργών ΥΠΕΣΔΔΑ και Υγείας Πρόνοι¬ 
ας με την οποία μεταβιβάστηκε στην Κοινότητα Νέου Πε- 
τριτσίου ο Κρατικός Παιδικός Σταθμός Νέου Πετριτσίου. 

4. Την αριθμ. 1308/13.1.1998 απόφαση του Γενικού 
Γραμματέα Περιφέρειας Κεντρικής Μακεδονίας «Μεταβί¬ 
βαση του δικαιώματος υπογραφής με εντολή Γ εν. Γραμ¬ 
ματέα Περιφέρειας». 

5. Την αριθμ. 88/199 απόφαση του Δημοτικού Συμβου¬ 
λίου Πετριτσίου που αφορά τη σύσταση Νομικού Προσώ¬ 
που, αποφασίζουμε: 

Προσαρμόζουμε τη συστατική πράξη του Κρατικού 
Παιδικού Σταθμού Νέου Πετριτσίου στις διατάξεις του 
Π.Δ. 410/1995 (Δ.Κ.Κ.) ως εξής: 

1. Συστήνουμε στο Δήμο Πετριτσίου του Νομού μας ίδιο 
Νομικό Πρόσωπο με την ονομασία «Α' Παιδικός Σταθμός 
Νέου Πετριτσίου Δήμου Πετριτσίου» με έδρα το Δημοτι¬ 
κό Διαμέρισμα Νέου Πετριτσίου. 

2. Σκοπός του Νομικού Προσώπου είναι η φύλαξη, φρο¬ 
ντίδα, ημερήσια διατροφή, διαπαιδαγώγιση και ψυχαγω¬ 
γία νηπίων και βρεφών εργαζομένων γονέων, η πολύ¬ 
πλευρη νοητική, συναισθηματική, κοινωνική, ψυχοσωμα¬ 
τική ανάπτυξη των παιδιών, η προπαρασκευή τους για τη 
φυσική μετάβασή τους από την οικογενειακή ζωή στο 
σχολικό περιβάλλον. 

3. Πόροι του Νομικού Προσώπου είναι: 

α) Ετήσια επιχορήγηση της Περιφέρειας, μέσω της Νο¬ 
μαρχιακής Αυτοδιοίκησης ποσού που να καλύπτει τα λει¬ 
τουργικά του έξοδα, δηλαδή την αντιμετώπιση των ανα¬ 
γκών λειτουργίας, συντήρησης των εγκαταστάσεων και 
για τη μισθοδοσία του προσωπικού που μετατάσσεται σ’ 
αυτό. 

β) Εισφορές, δωρεές, κληρονομιές και κληροδοσίες. 

γ) Έσοδα από το αντίτιμο των πραγμάτων ή υπηρεσιών 
που παρέχονται από το Νομικό Πρόσωπο. Το Διοικητικό 
Συμβούλιο του Νομικού Προσώπου, μετά από πλήρως 
τεκμηριωμένη σύμφωνη γνώμη του Δήμου και η οποία θα 
είναι σύμφωνη με τον κοινωνικό χαρακτήρα των παρεχο- 
μένων υπηρεσιών, μπορεί να επιβάλλει μηνιαία οικονομι¬ 
κή εισφορά (τροφεία) στις οικογένειες των φιλοξενουμέ- 
νων παιδιών. 

δ) Πρόσοδοι από τη δική του περιουσία. 

ε) Ετήσια επιχορήγηση του Δήμου ποσού 1.000.000 

δρχ. 

στ) Κάθε τυχόν παροχή του κράτους ή άλλη νόμιμη πρό¬ 
σοδος. 

4. Το Νομικό Πρόσωπο διοικείται από Διοικητικό Συμ¬ 
βούλιο σύμφωνα με την παρ. 3 του άρθρου 203 του Π.Δ. 
410/1995 (Δ.Κ.Κ.) και τα άρθρα 3 και 4 της αριθμ. 
Π2β/2827/17.7.1997 (ΦΕΚ 637/Β/97) Κοινής απόφασης Υ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης και Υγείας και Πρόνοιας. 

Το Διοικητικό Συμβούλιο εκλέγει αντιπρόεδρο από τα 
μέλη του. Η θητεία των μελών του Διοικητικού Συμβουλί¬ 
ου, του Νομικού Προσώπου είναι διετής, τα μέλη ορίζο¬ 
νται τον Ιο και 3ο χρόνο της Δημοτικής περιόδου και λή¬ 
γει πάντοτε με την εγκατάσταση του νέου Διοικητικού 
Συμβουλίου. 

5. Το Νομικό Πρόσωπο εκπροσωπείται στα δικαστήρια 


και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται α¬ 
πό τον Ανηπρόεδρο. 

6. Κάλυψη δαπάνης: 

Η δαπάνη θα καλύπτεται από επιχορήγηση της Περιφέ¬ 
ρειας μέσω της Νομαρχιακής Αυτοδιοίκησης όπως προ- 
βλέπεται από την παράγραφο 8 του άρθρου 9 του Ν. 
2503/97 (ΦΕΚ 107/Α) και από πόρους του Δήμου Πετρι- 
τσίου, το ύψος των οποίων δεν μπορεί να προσδιοριστεί 
επί του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 13 Απριλίου 1999 

Με εντολή Γεν. Γραμ. Περιφέρειας 
Η Διευθύντρια 
ΝΙΚΗ ΑΝΤΩΝΙΑΔΟΥ 

-♦- 

Αριθ. 2228 (6) 

Τροποποίηση της 19508/95 απόφασης του Περ/κού Δ/ντή 
Ν. Κορινθίας περί σύστασης Νομικού Προσώπου με 
την επωνυμία «Σχολική Επιτροπή Νηπιαγωγείου Κυρά 
Βρύσης Κοινότητας Ισθμιας». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 203 του Π.Δ. 410/95 «περί 
κωδικοποίησης σε ενιαίο κείμενο των ισχυουσών διατάξε¬ 
ων του Δ.Κ.Κ. 5 παρ. 8 Ν. 1894/90 και 2539/97. 

2. Τις διατάξεις του άρθ. 27 Ν. 2081/92 που ρθμίζει τον 
έλεγχο των δαπανών που προκαλούν οι κανονιστικές δι¬ 
οικητικές πράξεις. 

3. Την αριθμ. 19508/95 απόφαση του Περ/κού Δ/ντή Ν. 
Κορινθίας περί σύστασης Νομικού Προσώπου με την ε¬ 
πωνυμία «Σχολική Επιτροπή Νηπιαγωγείου Κυρά Βρύ¬ 
σης» Κοινότητας Ισθμιας. 

4. Την αριθμ. 57/99 απόφαση του Δημοτικού Συμβουλί¬ 
ου Λουτρακιού - Περαχώρας περί τροποποίησης της συ¬ 
στατικής πράξης του ανωτέρω Νομικού Προσώπου, απο¬ 
φασίζουμε: 

Τροποποιούμε την αριθμ. 19508/95 απόφαση του Περι¬ 
φερειακού Δ/ντή Ν. Κορινθίας περί σύστασης Νομικού 
Προσώπου με την επωνυμία «Σχολική Επιτροπή Νηπια¬ 
γωγείου Κυρα-Βρύσης» Κοινότητας Ισθμιας ως προς: 

α) Την 1 η παράγραφό της που αναφέρεται στην επωνυ¬ 
μία του Νομικού Προσώπου, το οποίο πλέον αποκτά την 
επωνυμία «Σχολική Επιτροπή Νηπιαγωγείου Κυρα-Βρύ- 
σης του Δημοτικού Διαμερίσματος Ισθμιας» του Δήμου 
Λουτρακιού - Περαχώρας. 

β) Την 3η παράγραφό της που αναφέρεται στη σύνθεση 
του Διοικητικού Συμβουλίου του Νομικού Προσώπου και 
πλέον το Νομικό Πρόσωπο θα διοικείται όπως ορίζουν οι 
διατάξεις των άρθρων 203 παρ. 3 Π.Δ. 410/95, παρ. 8του 
Ν. 1894/90 και 16 παρ. 5 του Ν. 2539/97. 

Κατά τα λοιπά ισχύει ως έχει η αριθμ. 19508/95 απόφα¬ 
ση Περιφερειακού Δ/ντή. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λου¬ 
τρακιού - Περαχώρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 26 Φεβρουάριου 1999 
Με εντολή Γεν. Γραμ. Περιφέρειας 
Ο Προϊστάμενος Δ/νσης 

I. ΒΟΡΤΕΛΙΝΟΣ 
-♦- 

Αριθ. 2227 (7) 

Τροποποίηση της 1744/91 απόφασης του Νομάρχη Κο¬ 
ρινθίας περί σύστασης Νομικού Προσώπου με την ε¬ 
πωνυμία «Σχολική Επιτροπή Νηπιαγωγείου Ισθμιας». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 203 του Π.Δ. 410/95 «περί 
κωδικοποίησης σε ενιαίο κείμενο των ισχυουσών διατάξε¬ 
ων του Δ.Κ.Κ. 5παρ. 8 Ν. 1894/90 και 2539/97. 

2. Τις διατάξεις του άρθ. 27 Ν. 2081/92 που ρθμίζειτον 
έλεγχο των δαπανών που προκαλούν οι κανονισπκές δι¬ 
οικητικές πράξεις. 

3. Την αριθμ. 1744/91 απόφαση του Νομάρχη Κορινθίας 
περί σύστασης Νομικού Προσώπου με την επωνυμία 
«Σχολική Επιτροπή Νηπιαγωγείου Ισθμιας» της Κοινότη¬ 
τας Ισθμιας. 

4. Την αριθμ. 56/99 απόφαση του Δημοτικού Συμβουλί¬ 
ου Λουτρακιού - Περαχώρας περί τροποποίησης της συ¬ 
στατικής πράξης του ανωτέρω Νομικού Προσώπου, απο¬ 
φασίζουμε: 

Τροποποιούμε την αριθμ. 1744/91 απόφαση του Νο¬ 
μάρχη Κορινθίας περί σύστασης Νομικού Προσώπου με 
την επωνυμία «Σχολική Επιτροπή Νηπιαγωγείου Ισθμιας» 
της Κοινότητας ίσθμιας ως προς: 

α) Την 1 η παράγραφό της που αναφέρεται στην επωνυ¬ 
μία του Νομικού Προσώπου, το οποίο πλέον αποκτά την 
επωνυμία «Σχολική Επιτροπή Νηπιαγωγείου Ισθμιας του 
Δημοτικού Διαμερίσματος Ισθμιας» του Δήμου Λουτρακι¬ 
ού - Περαχώρας. 

β) Την 3η παράγραφό της που αναφέρεται στη σύνθεση 
του Διοικητικού Συμβουλίου του Νομικού Προσώπου και 
πλέον το Νομικό Πρόσωπο θα διοικείται όπως ορίζουν οι 
διατάξεις των άρθρων 203 παρ. 3 Π.Δ. 410/95, παρ. 8 του 
Ν. 1894/90 και 16 παρ. 5 του Ν. 2539/97. 

Κατά τα λοιπά ισχύει ως έχει η αριθμ. 1744/91 απόφαση 
Νομάρχη. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λου¬ 
τρακιού - Περαχώρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 26 Φεβρουάριου 1999 
Με εντολή Γεν. Γ ραμ. Περιφέρειας 
Ο Προϊστάμενος Δ/νσης 

I. ΒΟΡΤΕΛΙΝΟΣ 

-Φ- 

Αριθ. 2229 (8) 

Τροποποίηση της 1745/91 απόφασης του Νομάρχη Κο¬ 
ρινθίας περί σύστασης Νομικού Προσώπου με την ε¬ 
πωνυμία «Σχολική Επιτροπή Δημοτικού Σχολείου Ι¬ 
σθμιας» της Κοινότητας Ισθμιας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 
Έχοντας υπόψη: 


1. Τις διατάξεις των άρθρων 203 του Π.Δ. 410/95 «περί 
κωδικοποίησης σε ενιαίο κείμενο των ισχυουσών διατάξε¬ 
ων του Δ.Κ.Κ. 5 παρ. 8 Ν. 1894/90 και 2539/97. 

2. Τις διατάξεις του άρθ. 27 Ν. 2081/92 που ρθμίζει τον 
έλεγχο των δαπανών που προκαλούν οι κανονισπκές δι¬ 
οικητικές πράξεις. 

3. Την αριθμ. 1745/91 απόφαση του Νομάρχη Κορινθίας 
περί σύστασης Νομικού Προσώπου με την επωνυμία 
«Σχολική Επιτροπή Δημοτικού Σχολείου Ισθμιας» της Κοι¬ 
νότητας Ισθμιας. 

4. Την αριθμ. 58/99 απόφαση του Δημοπκού Συμβουλί¬ 
ου Λουτρακιού - Περαχώρας περί τροποποίησης της συ¬ 
στατικής πράξης του ανωτέρω Νομικού Προσώπου, απο¬ 
φασίζουμε: 

Τροποποιούμε την αριθμ. 1745/91 απόφαση του Νο¬ 
μάρχη Κορινθίας περί σύστασης Νομικού Προσώπου με 
την επωνυμία «Σχολική Επιτροπή Δημοτικού Σχολείου Ι¬ 
σθμιας» της Κοινότητας Ισθμιας ως προς: 

α) Την 1 η παράγραφό της που αναφέρεται στην επωνυ¬ 
μία του Νομικού Προσώπου, το οποίο πλέον αποκτά την 
επωνυμία «Σχολική Επιτροπή Δημοτικού Σχολείου Ι¬ 
σθμιας του Δημοτικού Διαμερίσματος Ισθμιας» του Δή¬ 
μου Λουτρακιού - Περαχώρας. 

β) Την 3η παράγραφό της που αναφέρεται στη σύνθεση 
του Διοικητικού Συμβουλίου του Νομικού Προσώπου και 
πλέον το Νομικό Πρόσωπο θα διοικείται όπως ορίζουν οι 
διατάξεις των άρθρων 203 παρ. 3 Π.Δ. 410/95, παρ. 8 του 
Ν. 1894/90 και 16παρ. 5του Ν. 2539/97. 

Κατά τα λοιπά ισχύει ως έχει η αριθμ. 1745/91 απόφαση 
Νομάρχη. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λου¬ 
τρακιού - Περαχώρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 26 Φεβρουάριου 1999 

Με εντολή Γ εν. Γ ραμ. Περιφέρειας 
Ο Προϊστάμενος Δ/νσης 
I. ΒΟΡΤΕΛΙΝΟΣ 

-♦- 

Αριθ. 2230 (9) 

Τροποποίηση της 19509/95 απόφασης του Περ/κούΔ/ντη 
Ν. Κορινθίας περί σύστασης Νομικού Προσώπου με 
την επωνυμία «Σχολική Επιτροπή Γυμνασίου Ισθμιας» 
της Κοινότητας Ισθμιας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 
Έχοντας υπόψη: 

1. Τις διατάξεις των άρθρων 203 του Π.Δ. 410/95 «περί 
κωδικοποίησης σε ενιαίο κείμενο των ισχυουσών διατάξε¬ 
ων του Δ.Κ.Κ. 5 παρ. 8 Ν. 1894/90 και 2539/97. 

2. Τις διατάξεις του άρθ. 27 Ν. 2081/92 που ρθμίζει τον 
έλεγχο των δαπανών που προκαλούν οι κανονιστικές δι¬ 
οικητικές πράξεις. 

3. Την αριθμ. 19509/95 απόφαση του Περ/κού Δ/ντή Κο¬ 
ρινθίας περί σύστασης Νομικού Προσώπου με την επω¬ 
νυμία «Σχολική Επιτροπή Γ υμνασίου Ισθμιας» της Κοινό¬ 
τητας Ισθμιας. 

4. Την αριθμ. 59/99 απόφαση του Δημοτικού Συμβουλί¬ 
ου Λουτρακιού - Περαχώρας περί τροποποίησης της συ- 

στατικής πράξης του ανωτέρω Νομικού Προσώπου, απο¬ 
φασίζουμε: 

Τροποποιούμε την αριθμ. 19509/95 απόφαση του 
Περ/κούΔ/ντή Ν. Κορινθίας περί σύστασης Νομικού Προ¬ 
σώπου με την επωνυμία «Σχολική Επιτροπή Γυμνασίου Ι¬ 
σθμιας» ως προς: 

α) Την 1 η παράγραφό της που αναφέρεται στην επωνυ¬ 
μία του Νομικού Προσώπου, το οποίο πλέον αποκτά την 
επωνυμία «Σχολική Επιτροπή Γ υμνασίου Ισθμιας του Δη¬ 
μοτικού Διαμερίσματος Ισθμιας» του Δήμου Λουτρακιού - 
Περαχώρας. 

β) Την 3η παράγραφό της που αναφέρεται στη σύνθεση 
του Διοικητικού Συμβουλίου του Νομικού Προσώπου και 
πλέον το Νομικό Πρόσωπο θα διοικείται όπως ορίζουν οι 
διατάξεις των άρθρων 203 παρ. 3 Π.Δ. 410/95, παρ. 8 του 
Ν. 1894/90 και 16 παρ. 5 του Ν. 2539/97. 

Κατά τα λοιπά ισχύει ως έχει η αριθμ. 19509/95 απόφα¬ 
ση Περιφερειακού Διευθυντή. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λου¬ 
τρακιού - Περαχώρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 26 Φεβρουάριου 1999 

Με εντολή Γεν. Γραμ. Περιφέρειας 
Ο Προϊστάμενος Δ/νσης 

I. ΒΟΡΤΕΛΙΝΟΣ 

- 4 - 

Αριθ. 1158 (10) 

Σύσταση δουλείας διελεύσεως σωληνωτού υπό πίεση α¬ 
γωγού, για την άδρευση των Παραλαδώνιων εκτάσε¬ 
ων στο Αρδευτικό έργο ΛΑΔΩΝΟΣ» στο Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις διατάξεις ττου Ν. 3200/1955 «Περί Διοικητικής α- 
ποκεντρώσεως». 

2. Τις διατάξεις του Ν.Δ. 532/70 «Περί συμπληρώσεως 
των διατάξεων περί Διοικητικής αποκεντρώσεως καθώς 
και των εκτελεστικών αυτού Β.Δ. 709/79 και 192/72. 

3. Το άρθρο 139 παρ. 4 του Π.Δ. 433/77 «Περί Οργανι¬ 
σμού του Υπουργείου Γεωργίας». 

4. Τις διατάξεις των άρθρων 4 και 5 του Ν.Δ. 608/48 «Πε¬ 
ρί Διοικήσεως και Διαχειρίσεως των δι’ αρδεύσεις χρησι- 
μοποιουμένων υδάτων». 

5. Του Ν. 2218/94 (ΦΕΚ90Α) «Ίδρυση Νομαρχιακής Αυ¬ 
τοδιοίκησης κ.λ.π.» όπως τροποποιήθηκαν και συμπλη¬ 
ρώθηκαν με το Ν. 2240/94 (ΦΕΚ153 Α). 

6. Την με αριθμό Πρωτ. 62/23.11.98 αίτηση του Παρα- 
λαδώνιου Συνδέσμου Δήμων & Κοινοτήτων Δάφνης και 


την με αριθμό 9/15.12.1998 Απόφαση του Δ/κού Συμβου¬ 
λίου του Παραλαδώνιου Συνδέσμου, μαζί με κτηματολο- 
γικό πίνακα ιδιοκτητών αγροτεμαχίων από τα οποία θα 
διέλθει ο υπόγειος αγωγός και τοπογραφικό διάγραμμα 
διόδου του αγωγού. 

7. Την από 14.01.1998 εισήγηση Γεωπόνου της Δ.Ε.Β Α- 
χαΐας. 

8. Το απόσπασμα (Γνωμοδότηση 15η) από το Πρακτικό 
αριθμός 5/3.3.99 του Περιφερειακού Γνωμοδοτικού Συμ¬ 
βουλίου Εγγειοβελτιωτικών Έργων (Π.Γ.Σ.Ε.Ε.), αποφα¬ 
σίζουμε: 

1. Συστήνουμε δουλεία διελεύσεως σωληνωτού υπό 
πίεση αγωγού, για την άρδευση των κτημάτων που περι¬ 
λαμβάνονται στην περίμετρο του αρδευτικού έργου «ΛΑ¬ 
ΔΩΝΟΣ» (Δάφνη Καλαβρύτων και ευρύτερη περιοχή) Το 
νερό προέρχεται από τις πηγές του ΛΑΔΩΝΑ, ποταμού 
που έχει νόμιμα παραχωρηθεί για το σκοπό αυτό. 

2.0 αγωγός θα τοποθετηθεί σε μέσο βάθος ενός (1) μέ¬ 
τρου και θα ακολουθήσει διαδρομή όπως αυτή σημειώνε¬ 
ται στο κτηματολογικό διάγραμμα του πολιτικού μηχανι¬ 
κού Βασιλείου Χριστόπουλου, από τις πηγές του ποταμού 
ΛΑΔΩΝΑ, μέχρι την γέφυρα της οδού προς Κλειτορία. 

Ο αγωγός θα διέλθει από τους αγροτικούς δρόμους και 
αγροτεμάχια, τα μήκη των οποίων σημειώνονται στον κτη- 
ματολογικό πίνακα που συνοδεύει το διάγραμμα και συ¬ 
ντάχθηκε από τον πιο πάνω μηχανικό. Η τοποθέτηση του 
αγωγού θα γίνει σύμφωνα με τις τεχνικές προδιαγραφές 
της μελέτης που εγκρίθηκε με την 3670/15.10.1996 από¬ 
φαση Νομάρχη Αχαΐας 

3. Οι δαπάνες που θα απαιτηθούν για την τοποθέτηση 
του σωληνωτού αγωγού και η αποκατάσταση των ζημιών 
βαρύνουν αποκλειστικά τις πιστώσεις του έργου. 

Οι εργασίες επί των δρόμων θα πρέπει να γίνουν εντός 
συντόμου χρονικού διαστήματος, ώστε οι δρόμοι να μπο¬ 
ρούν να χρησιμοποιηθούν. 

4. Ορίζουμε, ότι τυχόν αποζημίωση που οφείλεται 
στους ιδιοκτήτες των ενδιαμέσων κτημάτων σε βάρος 
των οποίων θα συσταθεί η δουλεία, θα καθορισθεί σύμ¬ 
φωνα με τις διατάξεις του άρθρου 11 παρ. 4 του Ν.Δ. 
608/48 και του Β.Δ. 344/1962 και εις βάρος των πιστώσε¬ 
ων του έργου. 

5. Η απόφασή μας αυτή για την σύσταση της δουλείας 
να δημοσιευθεί στην Εφημερίδα της Κυβερνήσεως. 

6. Η απόφαση αυτή μέσω του Παραλαδώνιου Συνδέ¬ 
σμου και του Δήμου ΛΕΥΚΑΣΙΩΝ να κοινοποιηθεί στους 
ενδιαφερομένους, από τα κτήματα των οποίων θα περά¬ 
σει ο αγωγός. 

Πάτρα, 14 Απριλίου 1999 
Ο Νομάρχης 

ΣΤΑΘΗΣ ΑΘΑΝ ΑΣΟ Π ΟΥΛΟΣ ΣΕΡΕΤΗΣ 

ΕΘΝΙΚΟ ΤΥΠΟΓΡΑΦΕΙΟ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

ΘΕΣΣΑΛΟΝΙΚΗ 

..... 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

(ίαράρτημα (Προκηρύξεις θέσεων ΔΕΠ κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. _ 

3.000 δρχ. 

>» 

» 

»» , 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 

με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 
ι Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. .... 

η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 







